Hartlike welkom hier by Hekel Idees! Vertoef gerus 'n wyle en jy mag dalk net inspirasie kry vir 'n nuwe hekel projek. Hekel Idees is spesiaal vir almal wat wil hekel in Afrikaans. Skop dus jou skoene uit, maak jou tuis en haal uit die wolletjies en hekelpen! Wees gewaarsku! - Hekel is verslawend!
Afkortings en Hekelpen Groottes
Afrikaanse Hekel Patrone.
Die enigste Afrikaanse hekelpatrone wat ek het is die wat alreeds hier geplaas is. Kyk onder Tutoriale en Gratis Patrone. Enige ander patrone wat nie op hierdie blad verskyn nie kan gesoek word deur Skakels te besoek wat bo aan die blad gevind kan word. Daar is duisende hekelpatrone maar alles is egter in Engels.
Met 'n swaaiende arm en groot glimlag groet ek julle liewe vriende en vriendinne! 🙋
Julle wonder seker wat van my geword het want ek hou my lyf maar baie skaars. Daar is 'n spreekwoord wat sê: Goeie goed is skaars! (grappie julle 🙈) Tussen voltyds werk en ouma wees bly daar nie veel tyd oor vir ander dinge nie. Kom ons sê maar net dat die lewe gebeur en ons probeer maar ons beste om by alles uit te kom. Ek is baie dankbaar om vandag 'n tydjie te kon afknyp om weereens so ietsie met julle te mag deel!!!
Met Valentynsdag wat om die draai loer deel ek 'n lekker maklike idee met julle. Hekel 'n paar hartjies en maak hierdie kaartjie vir jou geliefde. Die patroon vir die hartjies kan hier gevind word. Die heel kleinste hartjie aanwysigings word gebruik.
Elle Premier Cotton DK
3,50 mm hekelpen
Wit Karton vir Kaartjie
Stap kombuis toe en maak 'n koppie koffie of tee of gooi vir jou in net waarvoor jy lus is. Ek drink Wilde Jasmyntee. Pure lekkerte!
Kry jou benodighede bymekaar en gaan sit iewers waar jy lekker kan ontspan.
Moenie die foon of rekenaar vergeet nie. Instruksies kan ook natuurlik uitgedruk word indien verkies.
Volg instruksies vir klein hartjie en hekel 5 hartjies altesaam.
Werk alle los draadjies weg.
Plaas 'n klein juweliers ringetjie deur elke hartjie.
Moenie vergeet van jou koffie of tee nie.
Hekel 'n kettingsteek strook en ryg dit deur al 5 ringetjies. (Ek het 70 kettingsteke gehekel)
Plaas eenkant tot later.
Druk 'n gaatjie aan weerskante van kaartjie en ryg die hartjie banier deur albei.
Ryg 'n paar kraaltjies aan elke punt van kettingsteek strook vir afronding. (Opsioneel)
Skryf jou boodskappie aan die binnekant van die kaartjie en versier verder volgens smaak .
'n Valentynskaartjie gemaak met liefdevolle hande en 'n liefdevolle hart!
Tot volgende keer lekker hekel almal!
Labels: harte, hekel hartjies, valentyns hekel
Mandjieweef Steek / Basketweave Stitch
Sjoe, maar daar het baie lanklaas enige iets hier op die webblad aangegaan. Die dae gaan so vinnig verby mens sukkel om by te bly. Ek is oortuig daarvan dat die ure beslis vinniger verby gaan soos die jare aanstap. Wat egter saak maak is dat ek vandag 'n tydjie kon inruim om ietsie met julle te kan deel.
My dogter Erica is nou ook deel van Hekelidees en ons het groot planne vir die toekoms. Erica is mede - administreerder van ons Facebook webblad waaroor ek verheug is. 'n Groot welkom aan haar!
Vandag wys ek vir julle hoe om die Mandjieweef steek te doen. In Engels word dit die "Basketweave stitch" genoem want dit lyk nes 'n gevlegde mandjie. Dit is glad nie 'n moeilike steek nie en kan binne 'n japtrap aangeleer word.
Hierdie Mandjieweef patroon herhaal met 8 steke wat bestaan uit relieflangbene wat afwisselend om die voorkant en agterkant van die stam van 'n langbeen gewerk word. Die geweefde patroon wat gevorm word vertoon nes 'n geweefde mandjie vandaar die naam van die steek.
Goed kom ons oefen die steek deur 'n paar rye te hekel. Eers moet ons 'n paar sommetjies doen om te bepaal met hoeveel kettingsteke daar begin moet word.
Om die patroon 3 keer te herhaal lees die som 3 x 8 = 24. (3 patroon herhalings x 8 steke in elke herhaling = 24 steke. Hierby moet 2 kettingsteke getel word om die aantal kettingsteke waarmee begin word te bepaal. Dus 24 + 2 = 26 kettingsteke.
Fondasie ry: Begin met 26 kettingsteke. Werk 1 lb in die 4e kettingsteek vanaf pen, hekel nou nog 1 lb in elk van die oorblywende kettingsteke. Aan die einde van hierdie ry sal daar altesaam 24 bene wees, hekel nou 3 kettingsteke en draai.
'n Relieflangbeen is niks anders as 'n doodgewone langbeen nie. Die enigste rede hoekom dit 'n relieflangbeen voor of agter genoem word is omdat die langbeen nie in die steek gewerk word nie maar om die stam van die steek. Kyk na die foto hierbo. Die naald is ingesteek van voor na agter om die stam van 'n langbeen om dan weer voor uit te kom. Dit dui presies aan hoe die relieflangbeen voor gewerk sal word, dus die hekelpen word ingesteek van die voorkant af in die spasie langs die langbeen sodat dit om die stam en weer na die voorkant toe kan uitkom.
In die foto bo kan gesien word hoe die relieflangbeen voor vertoon. Dit is 'n doodgewone langbeen wat om die stam van 'n langbeen in die vorige ry gehekel word. Dus: relieflangbeen voor is slaan draad om pen, steek pen van voor na agter en weer na die voorkant , slaan draad om pen en trek draad deur, daar is 3 lusse, slaan draad om pen, trek deur 2 lusse, slaan draad om pen en trek deur oorblywende 2 lusse. Die afkorting vir hierdie steek is rlbv (In Engelse terminologie UK genoem frontpost treble - fptr en Amerikaans USA frontpost double crochet - fpdc)
'n Relieflangbeen agter word weer van die agterkant af ingesteek, om die stam en die pen kom dan uit aan die agterkant sodat die langbeen voltooi kan word. Dus: relieflangbeen agter is slaan draad om pen, steek pen van agter na voor en weer na agter, slaan draad om pen en trek draad deur, daar is 3 lusse, slaan draad om pen, trek deur 2 lusse, slaan draad om pen en trek deur oorblywende 2 lusse. Die afkorting vir hierdie steek is rlba (In Engelse terminologie UK genoem backpost treble - bptr en Amerikaans USA backpost double crochet bpdc)
Ry 1 en ry 2 is dieselfde: Werk 3 relieflangbene van voor om die volgende 3 langbene. In die begin word daar net 3 gehekel omdat daar met die omdraai van die vorige ry 3 kettingsteke gemaak is en dit verteenwoordig die heel eerste relieflangbeen in die ry. Werk dan volgende 4 relieflangbene van agter. Herhaal die patroon deur 4 relieflangbene van voor en 4 relieflangbene van agter te hekel tot aan die einde van die ry. Hekel 3 kettingsteke en draai.
Ry 3 en ry 4 is dieselfde: Die relieflangbene van voor staan duidelik meer na vore en die relieflangbene van agter lê na agter. Werk nou 'n relieflangbeen van agter in elk van die voorste langbene en 'n relieflangbeen van voor in elk van die agterste langbene. Die volgorde van die steke word dus omgekeer. Hierdie 2 rye sal dus lees: 3 relieflangbene van agter, 4 relieflangbene van voor, 4 relieflangbene van agter ens.
Ek hoop julle kan die steek goed gebruik. Op die foto bo kan gesien word hoe die patroon gevorm word. Dit is 'n baie kompakte patroon en hier gehekel met 'n Chunky draad en 6 mm hekelpen, maar dit kan maklik met 'n groter pen gewerk word om die eindproduk meer sagtheid te gee. Die beste raad is om 'n stukkie te oefen met 'n paar verskillende groottes hekelpenne voordat daar met 'n projek begin word. Sal heerlik wees om hierdie patroon te gebruik vir handsakke, komberse, kussings, hoedjies en enige patroon waar tekstuur verkry wil word. 'n Pragtige patroon om by jou versameling te voeg.
Tot volgende keer warm bly julle!
Lees hier meer oor my.
Volg my via Email
Gratis Patroon en Tutoriaal: Hekel hierdie maklike Mussie!
Tutoriaal: Leer hoe om die Hoek tot Hoek Kombers te hekel!
Gratis Patroon: Vingerlose Handskoene.
Tutoriaal: Hoe om 'n randjie om te hekel.
Hoe om 'n Blommetjie met 12 Blaartjies te hekel.
Gratis Patroon: Sirkel Serp
Tutoriaal: Leer hoe om 'n 'Granny Square' te hekel.
Argiewe Feb 2017 (1) Jul 2016 (1) Mar 2016 (2) Jan 2015 (1) Oct 2014 (3) Aug 2014 (3) Jul 2014 (1) Jun 2014 (3) May 2014 (2) Apr 2014 (5) Mar 2014 (3) Feb 2014 (3) Jan 2014 (2) Dec 2013 (5) Nov 2013 (4) Oct 2013 (6) Sep 2013 (9) Aug 2013 (13) Jul 2013 (11) Jun 2013 (10) May 2013 (15) Apr 2013 (8) Mar 2013 (1) Oct 2012 (1) Aug 2012 (3) Jul 2012 (4)
hekel tutoriaal hekel hekel idees gratis patroon hekel patroon hekel projekte Kuiergaste tutoriaal crochet seshoekige hekel graitis patroon hekel klas hekelsteke stap vir stap aanwysings Tunisiese Hekel hekel kombers seshoek motief throw hekel les hekel motief kombers leer hekel ouma blokkie tegniek vashekel van blokkies Tunisiese Hekelwerk aanmekaar las van hekel blokkies afgaanse hekel gehekelde blomme gehekelde uil granny driehoek handgemaakte kaartjie harte hekel blom hekel kersfees hekel oortreksel hekel speelgoed hekel vaswerk hekelpatroon hexagon kersfeeskous kleurkombinasies ontwerp patroon steke tutoriale v steek 'Circle of Friends' Vierkant Blokkie 10 hekel motiewe 10 steek tunisiese hekel blokkie African Flower Fairisle Crochet Granny Ripple Granny driehoekserp Hekel Valentyns Koevert Kuier tydskrif Moedersdag hekel Omgehekelde randjies Rooi Rose tydskrif Tapestry Crochet Terapie kombersie Tunisiese aweregs steek Wonderlike 2014! Yarn Indaba 2014 amigurumi armbande artdolls babette beanie blikkie blommetjies en blaartjies broomstick broomstick lace chunky hekel crochet afghan crochet books driehoek hekel dubbelblaar blom filet hekelwerk frida kahlo gehekelde hoed gehekelde mossteek gehekelde mussie gehekelde poppies gehekelde rye in langbene gehekelde serp gehekelde voeltjies gehekelde voëltjies gepubliseer glipsteek borduur glipsteke granny square granny square hat haarband hartjies hekel 'n ring hekel artikel hekel blokkies hekel blommer hekel coasters hekel groepe hekel harte hekel hartjies hekel ierse roos hekel in rye hekel inspirasie hekel klets hekel kompetisie hekel met krale hekel ouma blokkie hekel teddiebeer motief hekel terapie hekel uil hekel vadoek hekelboek hekelklas hekelsak hoe om hekelpatrone te soek hoek tot hoek kombers hou hekel rye reguit juweliers ware karoo moon kersfees balle kersfees vader ornament kerstafel hekel knook koffiebeker jassie komberssteek krapsteek krokodilsteek kunspoppies kussing oortreksel langbeen groepe langbene in rye gehekel moderne Granny Square nuwe hekel tegniek ouma hekel pofsteek riffelpatroon ripple ripples romantiese hekel ontwerpe rooi handskoene roostuin ouma blokkie sabbatsverlof serp seshoek sig-sag patroon sirkel serp slaapsokkies slenterskoene snerpie snood soliede vierkant spiraal in 2 kleure spoegdoeke omhekel spogblad springmielie steek spykersteek tartan hekel tea cozy teepot tricot hekel tunisiese driehoek serp vakansie hekel valentyns hekel vingerlose handskoene vyfpunt ster waslappe omhekel wiggel waggel
This blog contain affiliate links. If you click on a link and decide to make a purchase I receive a small commission at no extra cost to you. This help me to keep this blog running. Thank you for your support.